Lav et referat af nedenstående tekst:

Tekst:
Mange nordjyske førstegangskøbere har blandt andet lidt under udviklingen på boligmarkedet i 2022, og det mærkes tydeligt på de nye handelstal fra Boligsiden. Boligsalget faldt betydeligt i 2022, hvor der i alt blev solgt 73.487 boliger på landsplan. Her blev 7461 af dem solgt i Nordjylland. Det er et markant fald fra 2021, hvor der blev solgt 11.148 boliger i Nordjylland. Svært marked De væsentligt færre bolighandler menes at skyldes udviklingen på boligmarkedet, der har været påvirket af blandt verdenssituationen. - Det skyldes, at rentestigninger samt øgede energi- og leveomkostninger især tærede på købekraften i 2. halvår af 2022. Det er der fortsat en del usikkerhed forbundet med, som gør, at flere boligkøbere stadig har behov for at afvente situationen, indtil der igen er mere stabilitet i samfundsøkonomien, forklarer Birgit Daetz, der er boligøkonom og kommunikationsdirektør hos Boligsiden. Året 2022 lignede ellers ikke et dårligt boligår i begyndelsen, hvor boligsalget var på et stabilt niveau med månedlige salgsresultater, der mindede om dem fra før coronapandemien. Dog endte det andet halvår af 2022 med at være det laveste salgsresultat siden 2012, hvor der på landsplan blev solgt 28.999 boliger mod de 30.056, som på landsplan blev solgt i det andet halvår af 2022. - Sammenligner vi boligsalget i årets første halvår med årets andet halvår, er det faldet med 31 procent på landsplan, fortæller Birgit Daetz. Villaer/rækkehuse solgt i Nordjylland i 2022: Markante prisstigninger spiller ind I Nordjylland blev der i 2022 solgt 5194 villaer og rækkehuse, hvilket er det laveste antal siden 2017, hvor der blev solgt 5187. Det er klart Aalborg- og Frederikshavn Kommune, der har solgt flest huse med sine 1450 og 617 boligsalg. Boligøkonom Birgit Daetz har en forklaring på den udvikling: - Det hænger sammen med de markante prisstigninger, vi har set i de seneste år. Der er simpelthen færre købere, der kan købe bolig i det prisleje, nu, hvor flere økonomiske faktorer påvirker købekraften. Ejerlejligheder solgt i Nordjylland i 2022: Pårvirkelige førstegangskøbere Når det kommer til lejligheder blev der i Nordjylland solgt blot 925 modsat 2021, hvor der blev solgt 1524. Det er det laveste antal af solgte ejerlejligheder siden 2013, hvor der blev solgt 917 lejligheder. - En del af forklaringen er, at førstegangskøbere typisk fylder meget på lejlighedsmarkedet. De er særligt påvirkelige i forhold til uro i samfundsøkonomien, da de oftest ikke har store formuer med sig fra tidligere boligsalg. Derfor falder flere fra, når lånemulighederne spidser til, forklarer Birgit Daetz. Også sommerhusmarkedet er faldet markant i Nordjylland. Her blev der blot solgt 1342 sommerhuse, hvilket er det laveste siden 2016, hvor der blev solgt 1161 sommerhuse i regionen. Sommerhuse solgt i Nordjylland i 2022: Alle boligtyper dækker over boligtyperne; villaer, rækkehuse, ejerlejligheder, fritidsboliger, kolonihaver, andelsboliger, landejendomme, helårsgrunde, fritidsgrunde og lystejendomme.

Referat:
Det er mange år siden, salget på boligmarkedet i Nordjylland har været så lavt.